تورک امکداش‌لیق و کووردیناسیون آژانسی (تیکا) گونئی سودان-ین پایتاختی جوبادا قوشچولوق و آری چی‌لارا مادی دستک وئریب.
تیکا-نین مؤوضوع ایله باغلی معلوماتینا گؤره، باشقانلیق گونئی سودان حیواندارلیق و بالیقچی‌لیق ناظیرلیگی و " ve Support Peace Initiative Development Organization " ایله امکداش‌لیق ائده‌رک، قوشچولوقلا مشغول اولان‌لاری ایکی عدد  500 یومورتا توتوملو گونش کولوچکا،1500 جوجه، یئم، سو قاب‌لاری و موختلیف آشی ایله تامین ائدیب.
لاییحه چرچیوه‌سینده 300 آری په‌ته‌یی و آریچی‌لیقدا ایستیفاده اولونان پالتار و آریچی‌لار اوچون موختلیف آوا‌دان‌لیق‌لار دا تامین ائدیلیب.
گونئی سودان حیواندارلیق و بالیقچی‌لیق ناظیری اونیوتی آدیقو قوشچولوق، آری تکنه‌سی و دیگر بوتون آوا‌دان‌لیق‌لارین چاتدیریلدیغی مراسیمده چیخیش ائده‌رک، لاییحه‌نین اکینچیلر اوچون چوخ دیرلی اولدوغونو و اوره تیم اوچون کمکین اقتصادی باخیمدان دا چوخ اهمیت‌لی اولدوغونو بیلدیریب.
تیکا-نین هر زامان اونلارین یانیندا اولدوغونو سؤیله‌ین آدیقو بو گونه قدر تشکیل اولونان لاییحه‌لردن ممنون اولدوغونو دیله گتیریب.
سفیر طغرول بیلتکین ده تورکیه-‌نین هر زامان گونئی سودان خالقی‌نین یانیندا اولدوغونو بیلدیریب.
